Connect Bus Sørlandsruta

Connect Bus Sørlandsruta AS er en del av busskonsernet Connect Bus og driver rute- og skolekjøring i Flekkefjord, Kvinesdal og Sirdal på oppdrag for Agder Kollektivtrafikk. Fram til 2021 var selskapet en del av Torghattenkonsernet.

Etter tap av rutetrafikk i 2022 flyttet selskapet hovedkontoret til Levanger. I 2024 ble Norgesbuss, Trønderbilene, Sørlandsruta og Torghatten Buss samlet under navnet Connect Bus Norge, med hovedkontor på Rosenholm.

Historie
Sørlandsruta AS ble etablert i 1951 da 13 busselskaper i Vest-Agder slo seg sammen. Søgneruta AS ble innfusjonert i 1962, og hovedkontoret flyttet til Mandal i 1965. Selskapet fusjonerte med Agder Bilruter og De Sammensluttede Bilruter i 1984, og kjøpte opp Flekkefjord Bilruter i 1986. Etter flere eierskifter ble det i 2007 overdratt til FOB Holding AS, før det i november 2009 ble solgt til Torghattenkonsernet.

I 2011 vant Sørlandsruta anbudet på sitt eget ruteområde i Lindesnes, Lista og Mandal, med oppstart i 2012. I 2015 sikret selskapet seg anbudet på Nettbuss Sørs trafikk i Flekkefjord, Kvinesdal og Sirdal, med oppstart i 2016. Etter eierskifter i Torghattenkonsernet i 2021 ble bussvirksomheten samlet under navnet Connect Bus i 2022, og ved nyttår 2023 endret Sørlandsruta navn til Connect Bus Sørlandsruta AS.

Referanser

Eksterne lenker


Kategori:Norske busselskaper
Kategori:Kollektivtransport i Agder
Kategori:Selskaper etablert i 1951
Kategori:Næringsliv i Lindesnes